tomron87/hebrew-wikipedia-sentences-corpus huggingface dataset:
במהלך כהונתו כגזבר מיסד לה-טרנר פיקוח על נכסים ללא בעלים, שנאמדו בשווי של כ-350 מיליון דולר אמריקני.
באוגוסט 2017 הוביל לה-טרנר תיק משפטי נגד מחלקת האוצר של ארצות הברית, בדרישה שהממשלה הפדרלית תשיב את התמורות מאיגרות החוב של תושבי קנזס.
על אף ששופט בבית משפט קמא צידד בדרישת קנזס מהממשלה הפדרלית להחזיר כ-150 מיליון דולר באגרות חיסכון לממשלה המדינתית, בית המשפט לערעורים בארצות הברית ביטל את ההחלטה ופסק לטובת הממשלה הפדרלית.
ב-8 בינואר 2019 הודיע לה-טרנר על התמודדותו אל הסנאט של ארצות הברית במסגרת הבחירות לסנאט האמריקאי בקנזס ב-2020, על מושבו של הסנאטור הפורש פט רוברטס.
לה-טרנר הודיע על מועמדותו בגיל 30, הגיל המינימלי לסנאטורים על פי חוקת ארצות הברית.
משום שהבחירות הבאות בהן אמור היה לה-טרנר להתמודד מחדש לתפקיד הגזבר עתידות היו להיערך רק ב-2022, מסע הבחירות שלו לסנאט נחשב כבעל סיכויים נמוכים.
לה-טרנר, שמיצב עצמו כשמרן, תמך בהקמת חומת טראמפ בגבול ארצות הברית–מקסיקו, טען לאחריות פיסקלית ותמך במגבלות כהונה על נושאי משרה פדרלית.
עם זאת, הצהיר לה-טרנר כי אם מייק פומפאו יחליט להצטרף אל המירוץ לסנאט, יפרוש.
ב-9 בספטמבר 2019 פרש לה-טרנר באורח סופי מההתמודדות לסנאט, ובמקום זאת השיק מסע בחירות אל בית הנבחרים של ארצות הברית במחוז הקונגרס השני של קנזס.
בשעה שלה-טרנר ניהל את מסע הבחירות שלו לסנאט, נציג מחוז הקונגרס השני של קנזס בבית הנבחרים האמריקאי, סטיב ווטקינס, הסתבך בשערוריות אחדות בהן ניפוח קורות חיים, אי-נוכחות בהצבעות קריטיות, הונאת בחירות והאשמות בדבר התנהגות מינית בלתי-הולמת.
ווטקינס והסגל שלו ערכו את הערך על אודותיו בוויקיפדיה האנגלית והסירו תוכן שסקר את השערוריות בהן היה מעורב.
רבים שיערו שווטקינס מתכנן להתפטר לפני סיום כהונתו, דבר אשר הכחיש בתוקף.
ווטקינס הואשם בהפרעה לאכיפת החוק, מתן מידע כוזב, הצבעה בלי להיות מוסמך לכך, הצבעה מראש שלא כדין, ואי הודעה לרשות הרישוי המדינתית (DMV) על שינוי כתובת.
בתגובה, מושל קנזס לשעבר ג'ף קולייר עודד בפומבי את לה-טרנר להתייצב בפני ווטקינס בבחירות המקדימות.
ב-4 בספטמבר 2019 הכריז לה-טרנר כי יקטע את מסע הבחירות שלו לסנאט במטרה לאתגר את ווטקינס בבחירות המקדימות.
בריאיון עיתונאי ל"פוליטיקו" אמר לה-טרנר: ווטקינס נבחר בבחירות 2018 בפער של פחות מ-1% בלבד.
לה-טרנר הצליח להעביר 470,000 דולר אמריקני במזומן ממטה הבחירות שלו לסנאט לזה אל בית הנבחרים, מה שהעניק לו יתרון כספי גדול על ווטקינס שנהנה מ-260,000 דולר בלבד בזמן כניסתו של לה-טרנר למירוץ.
ב-4 באוגוסט 2020, לה-טרנר ניצח את ווטקינס בפריימריז המפלגה הרפובליקנית, ובבחירות הכלליות ניצב בפני ראשת העיר טופיקה ומועמדת המפלגה הדמוקרטית, מישל דה לה איסלה, אותה ניצח ב-3 בנובמבר.
ב-6 בינואר 2021, במהלך ספירת קולות חבר האלקטורים בבחירות לנשיאות ארצות הברית 2020, הצביע לה-טרנר בעד דחיית תוצאות חבר האלקטורים באריזונה לאחר שהמושב המשותף של הקונגרס האמריקאי נקטע לאור ההסתערות על הקפיטול.
טרם התכנסות הקונגרס ה-117 של ארצות הברית למסד את תוצאות הבחירות לנשיאות ארצות הברית 2020, נאלץ לה-טרנר להיכנס לבידוד אחרי שאובחן כחיובי למחלת נגיף קורונה 2019, ולפיכך לא היה מסוגל להצביע בעד ההתנגדות לאישור תוצאות חבר האלקטורים בפנסילבניה.
בימים שלאחר מכן הצביע נגד הדחתו השנייה של נשיא ארצות הברית דונלד טראמפ.
ב-18 באפריל 2024 הודיע לה-טרנר כי בכוונתו לפרוש מן החיים הפוליטיים.
כהונתו בקונגרס תמה ב-3 בינואר 2025.
ג'ייק בורלי הוא שחקן אמריקאי.
הוא ידוע בשל תפקידיו כוולפגנג בסדרת הקומדיה "משפחת רעם" (2015–2018) וכד"ר לוי שמיט בסדרת הטלוויזיה "האנטומיה של גריי" (2017–הווה).
בורלי נולד בקולומבוס, אוהיו, ארצות הברית, ללינדה בורלי ומייק בורלי.
יש לו שני אחים גדולים, בן וזק.
הוא שקל ללמוד בבית ספר לאמנות כשזכה בתחרות ארצית לאמנות במהלך שנת הלימודים האחרונה שלו בתיכון.
ב-2009, סיים את לימודיו בבית הספר התיכון העליוני ארלינגטון , והתקבל לאוניברסיטת קליפורניה בלוס אנג'לס ואוניברסיטת המדינה של אוהיו.
הוא החליט לעבור ללוס אנג'לס כדי להמשיך ללימודי משחק.
בהיותו בקולומבוס, הופיע בורלי ביותר מ-12 מופעים בתיאטרון הילדים של קולומבוס, שכלל תפקידים במחזות "Cheaper by the Dozen", "The Lion, The Witch and The Wardrobe", "Wiley and the Hairy Man", ו-"Holes".
כשעבר ללוס אנג'לס, בורלי זכה במהירות לתפקידי משנה בתוכניות טלוויזיה כמו "iCarly", "Parenthood" , "NCIS: לוס אנג'לס" , "טרו ג'קסון", "גריק" ו"פרברי הגיהנום".
הוא הופיע גם במספר סרטים קצרים.
ב-2017, הוא קיבל תפקיד בסרט הדרמה הקומית של נטפליקס, "Reality High" .
באותה שנה, הוכרז כי בורלי ישחק את המתמחה ד"ר לוי שמיט בסדרת הטלוויזיה "האנטומיה של גריי".
ג'ייק בורלי יצא מהארון כהומו באינסטגרם בנובמבר 2018, מספר רגעים לאחר שידור הפרק השישי של העונה החמש עשרה של "האנטומיה של גריי", שבה דמותו, ד"ר לוי שמיט, גם יצא מהארון.
שנה שם תפקיד הערות 2012 Nesting ג'וש 2017 #Realityhigh פרדי מאיירס2018 In Searching ג'ון
תפקיד ראשי (עונה 16–הווה); 84 פרקים 2018–2021 תחנה 19 6 פרקים 2020כשהארי פגש את סם סם באסלי סרט טלוויזיה של Freeform
ג'ייק סטיינפלד (; נולד ב-21 בפברואר 1958) הוא שחקן ומאמן כושר יהודי- אמריקאי.
סטיינפלד נולד בברוקלין וגדל בלונג איילנד באזור סי גייט, הוא התחיל ללמוד בקולג' אך עזב את הלימודים על מנת מעבר ללוס אנג'לס.
במסגרת עבודתו כמאמן כושר אישי בין לקוחותיו נמנים סטיבן ספילברג והאריסון פורד אותם אימן עבור סדרת סרטי אינדיאנה ג'ונס.
ב-1979 הופיע לראשונה בקולנוע בסרט "Americathon", ב-1981 היה בתפקיד הראשי בסרט הסלאשר "Home Sweet Home", ב-1985 גילם שומר ראש בסרט "Into the Night", בין 1990–1994 שיחק בתפקיד הראשי בקומדיית המצבים "Big Brother Jake" כפעלולן לשעבר בהוליווד החוזר לבית האומנה בה גדל.
הוא דיבב בסרט ההנפשה "רטטוי".
ב-2001 ייסד את ליגת הספורט "Major League Lacrosse", תחת כהונתו של ארנולד שוורצנגר הוא היה חבר "מועצת מושל קליפורניה לספורט וכושר גופני".
הוא כתב מספר ספרים בנושא ספורט וספריו נחשבים לרבי מכר.
ג'ייק מנלי הוא שחקן קנדי.
מנלי נולד באוקוויל, אונטריו, קנדה.
בשנת 2012, ערך מנלי את הופעת הבכורה שלו בסדרת הדרמה, "היפה והחיה".
בהמשך לתפקידו הראשון, זכה מנלי בתפקידים אחרים במגוון סדרות טלוויזיה.
בשנת 2018 גילם מנלי את דמותו של פישר ווב בסדרה "איי זומבי" של רשת The CW.
בשנת 2019 מנלי שיחק בתפקיד ראשי, בסדרת הטלוויזיה של נטפליקס "המסדר".
באותה שנה גילם את וילי וסט בסרט המלחמה "הקרב על מידוויי" בבימויו של רולנד אמריך.
בשנת 2020 הוא שיחק בסרט הקומדיה הרומנטית של נטפליקס "הולידייט".
ולאחר מכן בסרט המותחן "ידועים לשמצה" שיצא לאקרנים ב־12 ביוני 2020.
מנלי החל לצאת עם השחקנית ג'וסלין יודון בשנת 2015. הזוג התארס ב־26 באוגוסט 2020. הזוג מתגורר בלוס אנג'לס, קליפורניה.
שנה סרט תפקידהערות2014לעולם אל תשחקו עם זרים 3בובי קרואובאהבה, רוזיחבר של אלכס בבוסטון 2017 Nanny Nightmare אוון 2018 Seven in Heaven דרק 2019 נשמה של כלב 2 שיין הקרב על מידווי וילי וסט Brotherhood ג'ורג' וולר 2020 ידועים לשמצה דין טיילור הולידייט יורקHotwired in Suburbiaדילן2022Pursuitמייק ברסליןTBARedvilleליאוDo Not EnterריקOutlaw Posse
ג'ון קווין "ג'ייק" אלזי האב הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת טקסס.
מינואר עד יולי 2021 היה חבר בית הנבחרים המדינתי של טקסס.
בעברו היה טייס בצי ארצות הברית, ושירת במלחמת אפגניסטן.
אלזי נולד באמרילו שבטקסס וגדל בפריטון (Perryton).
בשנת 1992 השלים באקדמיה הימית של ארצות הברית לימודי תואר ראשון במדע המדינה.
במהלך עשרים שנות שירותו בצי ארצות הברית, הוצב אלזי תשע פעמים בתפקידי לחימה פעילים.
בין השאר פיקד על חטיבת מטוסי F/A-18 סופר הורנט ושימש אחראי על המראה ונחיתת מטוסים הנושאת המטוסים רונלד רייגן.
הוא שירת גם כעוזר צבאי במשרד הבית הלבן במהלך ממשל הנשיא ג'ורג' ווקר בוש.
מאז שפרש מהצי ועד לכניסתו אל הפוליטיקה של ארצות הברית עבד אלזי כטייס פרטי.
בשנת 2012 עד 2018 היה אלזי חבר בנציבות החיילים המשוחררים של מדינת טקסס.
בבחירות 2018 התמודד אלזי לבית הנבחרים של ארצות הברית במחוז הקונגרס השישי של טקסס, אך לא הצליח לזכות במועמדות המפלגה הרפובליקנית.
במהלך מסע הבחירות שלו זכה לתמיכת "The Dallas Morning News", העיתון המשפיע ביותר בדאלאס.
בפריימריז הרפובליקנים סיים במקום השני אחרי רון רייט, שהוסיף להיבחר אל הקונגרס ה-116 של ארצות הברית בנובמבר 2018. אלזי נבחר אל בית הנבחרים של טקסס, כנציג מחוז הבחירה ה-10, במהלך בחירות 2020. ב-12 בינואר 2021 הושבע לתפקידו.
מושל טקסס גרג אבוט קבע סיבוב שני לבחירות המיוחדות לתאריך 27 ביולי, בו אלזי גבר על רייט עם 53% מקולות הבוחרים.
ב-30 ביולי 2021 הושבע אלזי לתפקידו כחבר הקונגרס בידי יושבת ראש בית הנבחרים של ארצות הברית ננסי פלוסי.
ג'ייק אנג'לי (נולד בשם ג'ייקוב אנתוני אנג'לי צ'נסלי; באנגלית: Jacob Anthony Angeli Chansley, מוכר גם בכינוי השמאן של QAnon; נולד ב-1 ביולי 1987) הוא אקטיביסט וקונספירטור אמריקאי שהשתתף בהסתערות על הקפיטול ב-6 בינואר 2021.
הוא תומך בולט בקונספירציית QAnon ותומכו של נשיא ארצות הברית, דונלד טראמפ.
הוא תועד משתתף בהפגנות באזור פיניקס כבר ב-2019, כשבין היתר השתתף בהפגנות התומכות בתיאוריות קונספירציה שונות, בהפגנות למען הסביבה, בהפגנות התומכות בנשיא טראמפ ובמחאות נגד תנועת "Black Lives Matter".
הוא הוציא שני ספרים בהוצאה עצמית.
לאחר שצולם וסוקר בהרחבה בעת ההסתערות על הקפיטול, אנג'לי נעצר ב-9 בינואר 2021 באשמת "כניסה או שהייה ביודעין וללא סמכות חוקית לבניין או לקרקע שהכניסה אליהם מוגבלת, ובכניסה אלימה ובהפרת סדר במתחם הקפיטול".
ב-3 בספטמבר 2021 הוא הודה באשמה באחד מהאישומים וב-17 בנובמבר 2021 נגזרו עליו 41 חודשי מאסר, אותם סיים לרצות ב-25 במאי 2023, לאחר שעונשו קוצר בשל התנהגות טובה.
אנג'לי נולד בשנת 1987, וגדל בעיר פיניקס שבאריזונה.
הוא למד בתיכון "Moon Valley" ובמכללה הקהילתית גלנדייל.
ב-26 בספטמבר 2005 הוא התגייס לצי ארצות הברית, ולאחר הטירונות הוצב על גבה של נושאת המטוסים USS קיטי הוק (CV-63).
לאחר שסירב לקחת חיסון נגד גחלת הוא נשלח לאגף כח אדם והוצב במפרץ פיוג'יט, וב-11 באוקטובר 2007 שוחרר מהצבא.
במהלך השירות הוא זכה במספר עיטורים ומדליות.
בעבר ניסה אנג'לי להיות שחקן, והחזיק פרופילים באתרים המקדמים שחקנים.
אנג'לי מחזיק חשבונות ברשתות החברתיות בהם הוא תומך בטראמפיזם ובתאוריית הקשר QAnon, ואף השתתף בעצרות ובהפגנות באזור פיניקס, כשבחלקן הוא נשא שלט בו כתוב: "Q שלחו אותי".
במהלך שנת 2019 הפגין תכופות לבדו מחוץ לבניין הקפיטול של אריזונה, כשהוא תומך בתיאוריות קונספירציות שונות, ואף תמך בנאו-שמאניזם ובעצרות של אקטיביסטים למען הסביבה.
הוא הצטרף להפגנות של "Black Lives Matter" ובהן הניף שלטים של קונספירציית QAnon.
הוא גם הפגין נגד הטלת הסגרים והעוצרים של ממשלת אריזונה בעת מגפת הקורונה.
לאחר הבחירות לנשיאות ארצות הברית בשנת 2020 טען אנג'לי כי הקלפיות באריזונה זויפו, ובזמן ספירת הקולות הפגין מחוץ למתחם בו נספרו.
בעת נאום הניצחון של הנשיא הנבחר ג'ו ביידן ב-7 בנובמבר 2020, נשא אנג'לי נאום ובו טען כי הבחירות נשדדו והוא יגיש ערעור על התוצאות לבית המשפט העליון.
הוא גם הכריז כי בקביעות נראה כי הנשיא טראמפ הולך להפסיד, אך בסוף מתהפך המצב והוא מנצח.
בשנת 2020 הוא אמר לעיתון The Arizona Republic כי הוא החל לחבוש כובע מפרווה עם קרניים, ללכת ללא חולצה ולצבוע את פניו כדי למשוך אליו תשומת לב מיוחדת, שתחשוף יותר אנשים לדעותיו ואמונותיו.
תמלילי בית המשפט מראים כי אנג'לי סיפר בחקירתו ב-FBI שהוא הגיע לגבעת הקפיטול יחד עם 'פטריוטים' נוספים מאריזונה בשל קריאתו של הנשיא לשעבר דונלד טראמפ לכל הפטריוטים להגיע לוושינגטון.
לפני שהתחילה ההסתערות קרא אנג'לי למפגינים סביבו להצטרף אליו בתפילה, באומרו: "תודה לך שאפשרת לארצות הברית להיוולד מחדש.
אנחנו אוהבים אותך ומודים לך.
בשמו של הקדוש המשיח אנו מתפללים".
במהלך ההסתערות על הקפיטול ב-6 בינואר 2021, פלש אנג'לי לתוך הסנאט של ארצות הברית כשהוא לבוש בלבושו השמאני, שכלל כובע פרווה עם קרניים, פנים צבועות באדום, כחול ולבן וחנית באורך 1.8 מטרים שדגל ארצות הברית קשור תחת להבהּ.
הוא צולם עומד על הדוכן מול כסאו של סגן נשיא ארצות הברית מייק פנס, ומושך אליו תשומת לב תקשורתית משמעותית.
בתחילה הוא טען כי השוטרים פינו לו את הדרך ונתנו לו להיכנס למתחם, אך ב-16 במרץ פרסם בית המשפט המחוזי בוושינגטון צילומי וידאו המראים כיצד פרץ אנג'לי לבניין הסנאט אחרי ניפוץ החלונות.
ב-8 בינואר הודיעה משטרת וושינגטון כי אנג'לי הוא מבוקש.
בהיותו מבוקש, התראיין אנג'לי לרשת NBC ואמר כי הוא מאמין שלא עשה שום דבר רע, וכי הוא בסך הכל עבר דרך דלת פתוחה, ובראיון לרשת KPNX אמר כי הוא לא מודאג מאישומים אפשריים.
לאנג'לי אין רישום פלילי קודם.
אנג'לי נעצר ב-9 בינואר 2021 באשמת "כניסה או שהייה ביודעין וללא סמכות חוקית לבניין או לקרקע שהכניסה אליהם מוגבלת, ובכניסה אלימה ובהפרת סדר במתחם הקפיטול".
הוא דיבר מרצונו עם משרד ה-FBI בוושינגטון טרם מעצרו.
ב-14 בינואר הגישו התובעים הפדרליים בקשה לבית המשפט, ובה צוין כי אנג'לי הותיר פתק על שולחנו של סגן הנשיא לשעבר מייק פנס בחדר הסנאט ובו כתב: "זה רק עניין של זמן, הצדק מגיע".
בהיותו במעצר סירב לאכול, עד שבית המשפט הורה שיביאו לו מזון אורגני.
מי שמייצג את אנג'לי הוא עורך הדין אלברט ווטקינס.
בהצהרת ההגנה הוא טען כי אנג'לי לא נטל חלק באלימות, לא הסתיר את זהותו, לא היה חמוש, לא נטל חלק בהרס הרכוש וציית להוראות אנשי אכיפת החוק.
בראיון לרשת KSDK הוסיף ווטקינס כי אנג'לי נוטל אחריות על מעשיו ומתחרט עליהם.
הוא גם קרא בצורה פומבית לנשיא טראמפ לחון את מרשו, לנוכח העובדה שהייתה זו קריאתו של טראמפ שגרמה לו לעשות מעשים אלו.
בסוף ינואר הוא הגיש בקשת חנינה למארק מדוז, שהיה אז ראש סגל הבית הלבן.
לאחר שהחנינה לא ניתנה, אמר ווטקינס כי אנג'לי לא מתחרט רק על כך שהוא רומה על ידי הנשיא, אלא גם על כך שהוא אפשר לדברי הנשיא לשבש את שיקול דעתו ולגרום לו לבצע פעולות שעליהן הוא מתחרט.
לדברי ווטקינס, אנג'לי היה מוכן להעיד נגד טראמפ בהליך ההדחה השני נגדו, אך ההליך הסתיים בזיכויו של טראמפ ללא צורך בזימון עדים.
ב-8 במרץ 2021 קבע השופט הפדרלי רויס למברט כי אין לשחרר את אנג'לי ממעצרו, וטען כי "טיעוניו של עורך דינו קלי-דעת עד עלבון באינטליגנציה של בית המשפט", ובהצהרה בכתב הוסיף כי "הנאשם אינו מעריך נכונה את חומרת הטענות נגדו".
ב-3 בספטמבר 2021 הודה אנג'לי באישום אחד של שיבוש הליכי הקונגרס, והתביעה ביקשה לגזור עונש שבין 41 ל-51 חודשי מאסר.
בתזכיר העונש בן 23 העמודים המבקש גזר דין קל טענה ההגנה כי הוא בילה יותר מ-300 ימים בבידוד "סגור לגמרי" למרות היותו עבריין לא אלים.
לפני גזר הדין אמר אנג'לי כי זה היה שגוי מבחינתו להיכנס לקפיטול ושהוא מקבל אחריות על מעשיו.
הוא הדגיש שהוא לא מתקומם והוא מוטרד מהאופן שבו הוצג בכתבות בחדשות שלאחר המהומה.
ב-17 בנובמבר 2021 נידון אנג'לי ל-41 חודשי מאסר בפועל.
ב-20 בינואר 2025, היום הראשון לכהונתו השנייה של טראמפ כנשיא ארצות הברית, הוא העניק חנינה לכ-1,500 המורשעים בהסתערות על הקפיטול, ביניהם אנג'לי.
לאחר ההסתערות על הקפיטול ניסו פעילי ימין טראמפיסטים להתנער מפעילותו של אנג'לי, וטענו כי הוא משתייך לתנועות שמאל קיצוניות כגון "אנטיפה" ו-"Black Lives Matter", ושהצטרפותו להסתערות הייתה כדי לעורר פרובוקציה.
דיווחים אלו כללו תמונות ערוכות של אנג'לי בהפגנת BLM, מבלי לציין כי הוא הגיע להפגנה במטרה למחות נגדה.
אנג'לי הכחיש את הטענות האלו בציוץ מחשבון הטוויטר שלו.
אחרים טענו כי אנג'לי מסייע לננסי פלוסי, לאחר שצולם עם חתנהּ מחוץ לבניין הקפיטול.
אתר האינטרנט "סנופס" שלל את הטענה, והבהיר כי השניים צולמו בעת שאנג'לי התראיין לחתנה של פלוסי, שמשמש ככתב של רשת המדיה ההולנדית RTL.
אנג'לי טוען כי מכשירי הטלוויזיה והרדיו פולטים תדרים מסוימים שאינם נשמעים לאוזן האנושית המשפיעים על פעילות גלי המוח.
הוא גם מאמין ב-קונספירציית בילדרברג וטוען כי הבונים החופשיים עיצבו את וושינגטון די.
על פי קווי ליי כדי להגביר את עוצמת פעילות השדה המגנטי של כדור הארץ.
התובעים בתיקו טענו כי הוא סובל מהתמכרות לסמים וממחלות נפש שונות, לאחר שטען כי הוא חיזר או יצור נעלה אחר שנמצא על כדור הארץ בדרכו לעלות למציאות נעלית יותר.
ב-2017 הוציא בהוצאה עצמית את ספרו הראשון, "רצון וכח: בתוך ספריה חיה", תחת שם העט 'זאב בודד'.
ב-2020 הוציא את ספרו השני, "מחשבה אחת בכל פעם: מצב עמוק של אשליה".
דמותו של אנג'לי הופיע בפרק ספיישל של סדרת האנימציה "סאות' פארק", "ספיישל החיסונים של סאות' פארק", ששודר ב-10 במרץ 2021. בפרק מופיע אנג'לי כמורה בחינוך ביתי.
ג'ון פול קופר , המוכר בשם הבמה ג'ייפי קופר (JP Cooper) הוא זמר-יוצר אנגלי.
הוא ידוע בעיקר בשל השיר "September Song" והופעתו בסינגל "Perfect Strangers" של ג'ונאס בלו.
כיום, הוא חתום באיילנד רקורדס.
ב-27 ביוני 2012, הוא הוציא את שני המיני-אלבומים הראשונים שלו, EP1 ו-EP2.
ב-9 בנובמבר 2012, הוא התארח בסינגל "The Artist Inside" של דון דיאבלו.
ב-8 בנובמבר 2013, הוא הוציא את המיני-אלבום השלישי שלו, EP3.
ב-20 ביולי 2014, הוא הוציא את המיני-אלבום הרביעי שלו, Keep the Quiet Out.
ב-26 בינואר 2015, הוא הוציא את המיני-אלבום החמישי שלו, When the Darkness Comes.
ב-11 בספטמבר 2015, הוא התארח בסינגל "Shivers" של סי.גי.
ב-18 במרץ 2016, הוא הוציא, בשיתוף פעולה עם אוולינו, את הסינגל "Five More Days".
ב-3 ביוני 2016, הוא התארח בסינגל "Perfect Strangers" של ג'ונאס בלו.
ב-10 ביוני 2016, הוא הוציא את הסינגל "Party".
ב-16 בספטמבר 2016, הוא הוציא את הסינגל "September Song".
השיר הגיע, בשיאו, למקום השביעי במצעד הסינגלים הבריטי, למקום השביעי במצעד הסינגלים האירי, ולמקום הרביעי בסקוטלנד.
ב-7 באפריל 2017, הוא הוציא את הסינגל "Passport Home".
הסינגל הגיע, בשיאו, למקום ה-30 בסקוטלנד, ולמקום ה-86 במצעד הסינגלים הבריטי.
ב-21 ביולי 2017, הוא הוציא את הסינגל "She's on My Mind".
הסינגל הגיע, בשיאו, למקום השמיני באוקראינה, למקום העשירי בפלנדריה, למקום ה-11 בוולוניה, ולמקום ה-12 ברוסיה.
ב-25 באוגוסט 2017, הוא הוציא את הסינגל "Wait".
ב-6 באוקטובר 2017, הוא הוציא את אלבום האולפן הראשון שלו, Raised Under Grey Skies.
ב-26 בינואר 2018, הוא התארח בסינגל "Get Involved" של קרייג דייוויד.
ב-3 במאי 2019, הוא הוציא, בשיתוף פעולה עם אסטריד אס, את הסינגל "Sing It with Me".
הסינגל הגיע, בשיאוף למקום השלישי בפלנדריה, ולמקום השישי בוולוניה.
ב-29 במאי 2019, הוא התארח בסינגל "We Were Young" של פטיט ביסקוויט .
ב-14 באוקטובר 2019, הוא הוציא, בשיתוף פעולה עם גבריאל אפלין, את הסינגל "Losing Me".
הסינגל, הגיע, בשיאו, למקום ה-31 בניו זילנד.
ב-24 באוקטובר 2019, הוא הוציא, בשיתוף פעולה עם סטפלון דון ובנקס & רנקס, את הסינגל "The Reason Why".
ב-26 ביוני 2020, הוא הוציא את המיני-אלבום השישי שלו, Too Close.
ב-12 בפברואר 2021, הוא הוציא את המיני-אלבום השביעי שלו, Love.
ב-20 באוגוסט 2021, הוא הוציא, בשיתוף פעולה עם סיגלה ו-R3hab את הסינגל "Runaway".
ב-18 בפברואר 2022, הוא הוציא את אלבום האולפן השני שלו, She.
ג'ייק אוסטין ווקר הוא שחקן וזמר אמריקאי, המוכר בעיקר מתפקידו בסדרת הדרמה המשפטית "התיקון" (2016-2013) ולאחר מכן בשל תפקידו בתור הנרי קינג ג'וניור (אנ') בסדרת גיבורי העל "סופרגירל" (2020).
ווקר נולד בעיירה היקורי , מיסיסיפי.
ווקר משחק מאז שהיה בן 9. הוא הופיע בתחילת דרכו בסרטים קצרים.
בשנת 2008 לוהק לתפקיד הבריון שמציק לבראד כהן בילדותו, בסרט "בחזית הכיתה".
ובסרט הקולנוע "אני אוהב אותך פיליפ מוריס".
תפקיד הפריצה של ווקר היה בסדרת הטלוויזיה זוכת פרס פיבודי, "התיקון".
בשנת 2020 שיחק בסרט בקולנוע "Butter".
באותה שנה החל לשחק בתפקיד ראשי בסדרת הטלוויזיה "סטארגירל".
בשנת 2021 גילם את שחקן הפוטבול הארדי בראון (אנ') בסרט הקולנוע "12 יתומים חזקים".
ווקר הוא גם מוזיקאי פופ.
שנה סרטתפקיד הערות 2009 אני אוהב אותך פיליפ מוריס ילד כנסייה ללא קרדיטAlabama Moon ילד בוגר יתום 2010דקלים בוערים טרבורדפוק ת'ראש דניס 2011הורה מלווה טד 2012אף אחד לא נשאר חי ילד מבוגר יותר 2020Butter ג'רמי 202112 יתומים חזקים הארדי בראון (אנ')
| הבריון שמציק לבראד בילדותו
| סרט טלוויזיה של CBS
| סרט טלוויזיה של Syfy
| הנרי קינג ג'וניור (אנ')
| תפקיד ראשי (עונה 1)
תפקיד אורח (עונה 2); 11 פרקים
|Truth Be Told'' קייל ריכטר פרק: "Brick by Brick It Also Falls"2022–הווהאוצר לאומי: קצה ההיסטוריה ליאם סדוסקי תפקיד ראשי; 10 פרקים
ג'ייק דניאלס הוא כדורגלן אנגלי המשחק בעמדת הקשר בקבוצת בלקפול.
דניאלס גדל במחלקת הנוער של בלקפול.
ב-25 בפברואר 2022 חתם על חוזה מקצועני ראשון במועדון.
ב-26 במרץ הושאל לבמבר ברידג' עד לתום העונה.
ב-7 במאי ערך את הופעת הבכורה שלו בקבוצה הבוגרת של בלקפול, בהפסד 0–5 לפיטרבורו יונייטד במסגרת הליגה.
בחודש מאי 2022 דניאלס יצא מהארון כהומוסקסואל, והפך לכדורגלן הבריטי הפעיל הראשון מחוץ לארון באותה תקופה, והראשון מאז ג'סטין פשנו בשנת 1990. הוא סיפר כי יצא מהארון בזכות הכדורגלן ג'וש קבאלו, מאמן טת'פורד טאון מאט מורטון והקופץ למים טום דיילי.
הוא זכה לשבחים מראש-ממשלת בריטניה בוריס ג'ונסון, מהנסיך ויליאם, דוכס קיימברידג' ונשיא התאחדות הכדורגל האנגלית, ומהכדורגלן הארי קיין.
ג'ייקוב אדוארד "ג'ייק" הופמן הוא שחקן, במאי וסופר יהודי-אמריקאי.
ג'ייק הופמן נולד במחוז לוס אנג'לס, בנם של השחקן דסטין הופמן וליסה הופמן .
הוא יהודי, כמו גם שני הוריו.
בשנת 2003 סיים את לימודיו בבית הספר לאמנויות על שם טיש של אוניברסיטת ניו יורק.
ב-2006 שיחק בסרט הפנטזיה הקומי "קליק", כשגילם את בנו של אדם סנדלר.
הופמן ואביו לוהקו בשנת 2012 לתפקידים הנכד והסבא בסדרת הטלוויזיה "Luck".
בשנת 2013 גילם את מעצב הנעליים סטיב מאדן בסרט "הזאב מוול סטריט" של הבמאי מרטין סקורסזה.
הופמן ביים קליפים, כתב וביים סרטים קצרים.
בשנת 2014 ערך הופמן את הופעת הבכורה שלו בבימוי סרט העלילתי בשם Asthma.
ביולי 2022 נישא לחברתו הישראלית, עמית דישון, מעצבת פנים.
שנה כותרת תַפְקִיד הערות 2001 סטודנט חופשי ליפרק אחד 2005 משפחה בהפרעה ג'ףפרק אחד 2012 קליפורניקיישןבחור במועדוןפרק אחד 2012Luck ברנט ברנשטייןפרק אחד 2013Two Wrongsזאק סרט טלוויזיה 2016 ריי דונובן ג'ייק ראלי 2019Wu-Tang: An American Saga סטיב ריפקינד
ג'ייק וייטמן הוא אתלט סקוטי המייצג את הממלכה המאוחדת.
וייטמן נולד בנוטינגהאם וגדל באדינבורו, בן למשפחה של ספורטאים מצטיינים.
אמו, סוזן טובי-וייטמן, ספורטאית אולימפית, מקום 12 בריצת מרתון (סיאול 1988) ואביו, ג'ף וויטמן, המשמש כמאמנו האישי, סיים במקום שישי בריצת מרתון באליפות אירופה (ספליט 1990).
בשלוש אליפויות העולם האחרונות משמש האב ככרוז של התאחדות האתלטיקה הבינלאומית וכך קרה ששידר את הריצה שבה זכה בנו כאלוף עולם.
בסיום השידור הריצה איבד האב את קולו.
באליפות אירופה לנוער עד גיל 20 שנערכה ברייטי, איטליה ב-2013 הוא זכה במדליית זהב בריצת 1500 מטר בתוצאה של 3:44.14 דקות.
במשחקי חבר העמים שנערכו בגלאזגו, סקוטלנד ב-2014 הוא סיים במקום 16 בריצת 1500 מטר בתוצאה של 3:43.87 דקות.
באליפות אירופה שנערכה באמסטרדם, הולנד ב-2016 הוא סיים במקום שביעי בריצת 1500 מטר בתוצאה של 3:47.68 דקות.
בשלב המוקדמות הוא קבע תוצאה של 3:39.32 דקות ועלה ראשון לריצת הגמר.
באליפות העולם שנערכה בלונדון ב-11 באוגוסט 2017 הוא סיים במקום 20 בריצת 1500 מטר בתוצאה של 3:41.79 דקות
באליפות העולם באולם שנערכה בברמינגהאם, בריטניה בתחילת מרץ 2018 הוא סיים במקום שישי בריצת 1500 מטר בתוצאה של 3:58.91 דקות.
במשחקי חבר העמים שנערכו בגולד קוסט, קווינסלנד באפריל אותה שנה הוא זכה במדליית ארד בריצת 1500 מטר בתוצאה של 3:35.97 דקות וסיים במקום רביעי בריצת 800 מטר בתוצאה של 1:45.82 דקות.
באליפות אירופה שנערכה בברלין ב-10 באוגוסט אותה שנה הוא זכה במדליית ארד בריצת 1500 מטר בתוצאה של 3:38.25 דקות, אחרי יקוב אינגבריגטסן מנורווגיה (3:38.10 דקות) ומרצ'ין לבנדובסקי מפולין (3:38.14 דקות).
באליפות העולם שנערכה בדוחה, קטר ב-6 באוקטובר 2019 הוא סיים במקום חמישי בריצת 1500 מטר בשיא אישי חדש של 3:31.87 דקות.
בשלב חצי הגמר הוא היה אחרון העולים לשלב הגמר מהמקום 12 בתוצאה של 3:36.85 דקות.
באולימפיאדת טוקיו (2020) הוא סיים במקום עשירי בריצת 1500 מטר בתוצאה של 3:35.09 דקות.
בשלב חצי הגמר הוא סיים ראשון את המקצה הראשון בתוצאה של 3:33.48 דקות.
באליפות העולם שנערכה ביוג'ין, אורגון ב-19 ביולי 2022 זכה במדליית זהב בריצת 1500 מטר בשיא אישי חדש של 3:29.23 דקות, לפני יקוב אינגבריגטסן (3:29.47 דקות) ומוחמד קטיר מספרד (3:29.90 דקות).
ג'ייקוב גלן לרביה הוא כדורסלן אמריקאי המשחק בעמדות הסמול פורוורד והפאוור פורוורד בסקרמנטו קינגס.
כשהיה בן חמש עברה משפחתו של לרביה מפסדינה לאינדיאנפוליס, ולאחר ששיחק בתיכונים מקומיים, בחר לשחק בקבוצת הכדורסל של אוניברסיטת המדינה של אינדיאנה.
בעונתו הראשונה בקבוצה רשם ממוצעים של 9.4 נקודות ו-5.9 ריבאונדים למשחק, ובעונתו השנייה העמיד ממוצעים של 12.3 נקודות ו-6.3 ריבאונדים למשחק.
לאחר עזיבתו של מאמן הקבוצה, גרג לנסינג, החליט לרביה לעבור לאוניברסיטת וייק פורסט.
ב-22 בינואר 2022 רשם שיא קריירה של 31 נקודות, 10 ריבאונדים וארבעה אסיסטים בניצחון 98–76 על צפון קרוליינה, ובתום העונה העמיד ממוצעים של 14.6 נקודות, 6.6 ריבאונדים ו-3.7 אסיסטים למשחק.
ב-29 במרץ 2022 הכריז על מועמדותו לדראפט 2022 ב-NBA, ובדראפט נבחר בבחירה ה-19 על ידי מינסוטה טימברוולבס ומיד הועבר בטרייד לממפיס גריזליס תמורת טייטיי וושינגטון, ווקר קסלר ובחירת סיבוב שני עתידית.
לרביה הצטרף לסגל הגריזליס לטורניר ליגת הקיץ של ה-NBA, ובהופעת הבכורה שלו בטורניר קלע שלוש עשרה נקודות בניצחון 103–99 על פילדלפיה 76'.
אדווין ג'ייקוב "ג'ייק" גארן הוא פוליטיקאי אמריקאי שכיהן כחבר הסנאט של ארצות הברית מטעם מדינת יוטה בשנים 1974–1993. גארן הוא חבר המפלגה הרפובליקנית.
הוא נעשה לחבר הקונגרס המכהן הראשון שטס לחלל החיצון במשימה הרביעית של מעבורת החלל דיסקברי, STS-51-D, באפריל 1985. בעבר היה ראש עיריית סולט לייק סיטי.
גארן, בנו של טייס קרב במלחמת העולם הראשונה, נולד בריצ'פילד שביוטה.
הוא למד בבית הספר התיכון איסט, בתיכון קלייטון ובית הספר היסודי יואינטה.
בשנת 1955 השלים באוניברסיטת יוטה לימודי תואר ראשון בעסקים ובמימון, והיה חבר באחווה סיגמא כי.
גארן היה מנהל ביטוח בתחילת דרכו.
הוא שירת בצי ארצות הברית כטייס Martin P5M Marlin.
בנוסף, שירת כטייס של להק התדלוק האווירי ה-151 במשמר הלאומי של יוטה, שם הטיס את בואינג KC-97 סטרטופייטר ובואינג KC-135 סטרטוטנקר.
באפריל 1979 פרש משירות צבאי בדרגת קולונל.
לאחר משימתו במעבורת החלל של נאס"א הועלה לדרגת בריגדיר גנרל.
הוא צבר 17 אלף שעות טיסה במטוסים צבאיים כאשר טס לחלל.
לפני היבחרו לסנאט היה גארן חבר מועצת עיריית סולט לייק סיטי במשך ארבע שנים, ובשנת 1971 נבחר לראש העירייה.
הוא נכנס לתפקידו בדצמבר 1972. נכון ל-2024, הוא הרפובליקני האחרון שכיהן בתפקיד זה.
גארן היה פעיל בליגת הערים והעיירות של יוטה וב-1972 אף כיהן כנשיא הליגה.
בשנת 1974 היה סגן נשיא ראשון של ליגת הערים הלאומית, ובשנה העוקבת היה נשיא כבוד של הארגון.
בנובמבר 1974 נבחר גארן אל הסנאט של ארצות הברית.
הוא החליף בתפקיד את הסנאטור הרפובליקני הפורש וולאס בנט, אביו של בוב בנט, לימים יורשו של גארן עצמו בסנאט.
הוא נבחר לתקופת כהונה שנייה בנובמבר 1980 עם 74% מקולות הבוחרים, הניצחון הגדול ביותר בבחירות מדינתיות בהיסטוריה של יוטה.
ב-1986 נבחר לתקופת כהונה שלישית.
אף על פי שהיה מתנגד הפלות איתן, גארן הצטרף לחבר הקונגרס הנרי הייד מאילינוי בפרישה מהוועד המנהל של "ועדת הפעולה הפוליטית למען החיים" כאשר מנכ"ל הארגון, פיטר ג'מה, פרסם "רשימת מבוקשים" של מחוקקים שתמכו בזכויות הפלות.
גארן והייד, מחברו של "תיקון הייד" המגביל את המימון הפדרלי להפלות בתוכנית המדיקייד, גרסו ש"רשימות מבוקשים" אינן מועילות משום שהן יוצרות מחלוקת בלתי הפיכה בין חברי הקונגרס של ארצות הברית, שכל אחד מהם יכול להיות נתון להתקפה אישית מצד קבוצת אינטרס כלשהי.
ג'מה אמר כי הוא הופתע מפרישתם של גארן והייד מהארגון שניהל, אך המשיך ביוזמתו להוציא 650 אלף דולר אמריקני עבור מועמדים מתנגדי-הפלות בבחירות 1982.
גארן ישב בראשות ועדת הבנקאות, השיכון והעניינים האורבניים של הסנאט של ארצות הברית והיה חבר בשלוש ועדות משנה: שיכון ועניינים עירוניים, מוסדות פיננסיים, ומדיניות פיננסית מוניטרית בין-לאומית.
הוא גם היה חבר בוועדת ההקצבות וכיו"ר ועדת המשנה לסוכנויות עצמאית של מחלקת השיכון והפיתוח העירוני של ארצות הברית.
הוא שירת בארבע ועדות משנה נוספות של ועדת ההקצבות.
גארן כיהן כחבר בהנהגה הרפובליקנית מ-1979 עד 1984 כמזכיר הסיעה הרפובליקנית.
בבחירות 1992 בחר לפרוש מהחיים הפוליטיים ולא להתמודד לתקופת כהונה נוספת.
גארן ביקש לטוס במעבורת החלל דיסקברי מכיוון שהיה יו"ר ועדת המשנה של ועדת ההקצבות שהייתה אמונה על נאס"א, והיה לו ניסיון תעופה ענף.
הוא הטיס בעבר אב טיפוס B-2 ספיריט ונהג בטנק חדש של צבא ארצות הברית.
כבר בשנת 1981 החל לשאול בפומבי את בכירי נאס"א על אפשרות שיטוס במעבורת חלל, בשעה שהסוכנות תכננה זה מכבר להטיס "נוסעים אזרחיים" כגון אמנים, עיתונאים, בדרנים ואפילו מורים (במסגרת המיזם "מורה בחלל").
למרות כל זאת, ההודעה בנובמבר 1984 כי חבר קונגרס יטוס לחלל הפתיעה את רוב הציבור.
גארן אמר שטיסה במעבורת תהיה מסע לגילוי עובדות:
STS-51-D שוגרה ממרכז החלל קנדי שבפלורידה.
מטרתה העיקרית הייתה לפרוס שני לווייני תקשורת ולבצע פעולות אלקטרופורזה ואקו לב בחלל בנוסף למספר ניסויים אחרים.
כמומחה מטען, תפקידו של גארן במשימה היה משקיף מטעם הקונגרס האמריקאי וכמושא לניסויים רפואיים במחלת חלל.
בסיום המשימה, גארן טס יותר מארבעה מיליון קילומטר ב-108 מסלולים מסביב לכדור הארץ, תוך רישום של למעלה מ-167 שעות בחלל.
מחלת החלל בה נתקף גארן במהלך שליחותו הייתה כה חמורה עד כי קנה המידה למחלה נקבע על שמו, כאשר "גארן 1" היא הרמה החמורה ביותר של המחלה.
אסטרונאוטים אחדים נאס"א שהתנגדו לתוכנית מומחי המטען, כמו מייק מוליין , האמינו שמחלת החלל של גארן היא עדות לאי-ההלימה של הטסת אנשים עם הכשרה מעטה.
עם זאת, גארן היה במצב גופני מצוין, והחל לטוס בגיל 16. על שמו נקרא סימולטור ומתקן האימונים ג'ייק גארן – מתקן האימונים של נאס"א לאסטרונאוטים בתוכניות המעבורת ותחנת החלל הבין-לאומית.
עם שובו לכדור הארץ היה גארן שותף בכתיבת הרומן "Night Launch" משנת 1989. הספר מגולל סיפור בדיוני של השתלטות טרוריסטים על מעבורת החלל דיסקברי.
ג'ייק מקאלמון הוא פוליטיקאי אמריקאי מטנסי, וחבר במפלגה הרפובליקנית.
הוא מייצג את המחוז ה-63 בבית הנבחרים של טנסי.
מקאלמון למד באוניברסיטת ברנדמן, שם קיבל תואר ראשון במנהל עסקים.
הקמפיין הראשון שלו לבית המדינה היה בשנת 2022, כשרץ להיות נציג המחוז ה-63 בבית הנבחרים של טנסי.
מקאלמון זכה בפריימריז הרפובליקני והמשיך להביס את חברת המפלגה הדמוקרטית קישה דייוויס בבחירות הכלליות.
מקאלמון מתגורר במחוז ויליאמסון שבטנסי יחד עם אשתו, רייצ'ל, ושלוש בנותיהם.
בשנת 2023 תמך מקאלמון בהחלטה לגרש שלושה מחוקקים דמוקרטים מבית המחוקקים בשל הפרת כללי העיצוב.
הגירוש אופיינה באופן נרחב כחסר תקדים.
ג'ייק אהרון מרלו היה מוזיקאי בריטי-ישראלי, שהתפרסם בזכות כישרונו בנגינה על גיטרה בס.
הוא היה חבר בלהקת הרוק הכבד Desolated, שהופיעה ברחבי בריטניה, אירופה, יפן והחוף המזרחי של ארצות הברית.
ג'ייק מרלו נולד באנגליה למשפחה יהודית וגדל שם.
מגיל צעיר התעניין במוזיקה והחל לנגן על תופים וגיטרה בס.
הוא הושפע ממוזיקת מטאל, הארדקור ופאנק, ונהג להאזין ללהקות כמו Metallica, Slayer, Pantera ו-Madball.
בגיל ההתבגרות הצטרף ללהקת Desolated, שהתאפיינה בסגנון הרוק הכבד והמטאלקור.
עם הלהקה הופיע ברחבי העולם, וצבר קהל מעריצים נאמן שהעריץ את האנרגיה והווירטואוזיות שלו על הבמה.
כחבר ב-Desolated, מרלו ניגן בהקלטות האלבומים וההופעות החיות של הלהקה.
הלהקה נודעה בצליל האגרסיבי שלה, בלחנים הכבדים ובהופעות האנרגטיות.
מבקרים רבים ציינו את סגנונה הכוחני והשפעתה על סצנת המטאל הבריטית, כשהיא שילבה בין אלמנטים של הארדקור פאנק ומטאלקור מודרני.
ההשפעה של ג'ייק על המוזיקה של הלהקה הייתה משמעותית, שכן סגנון הנגינה שלו התאפיין בטכניקה יוצאת דופן וביכולות קצביות מרשימות.
לאורך השנים הופיע עם הלהקה בפסטיבלים גדולים כמו Download Festival ו-Hellfest, בהם ניגנו מול קהל מעריצים עצום.
הופעות אלה היוו אבן דרך עבור הלהקה וחשפו אותה לקהל עולמי רחב יותר.
כמו כן, הלהקה הופיעה במועדוני רוק ברחבי אירופה וארצות הברית, וביקורות על הופעותיהם זיכו אותם בשבחים רבים על האנרגיה המפוצצת והקהל הרותח שיצר את חווית הופעה בלתי נשכחת.
Desolated (2012) – אלבום הבכורה של הלהקה, שזכה להכרה רבה בזכות הצליל האגרסיבי והמילים החזקות.
The End of Everything (2015) – אלבום שני עם סגנון מטאלקור חזק.
Desolated (Self-Titled) (2018) – אלבום שלישי עם סאונד מודרני ומטאלקור, שכלל את הלהיטים "In the End" ו-"Blood and Fire".
Resilience (2020) – אלבום רביעי שבו ניכרת השפעה של פאנק רוק, ושירים כמו "Unbreakable" ו-"Resilience".
בשנת 2021, בגיל 24, החליט ג'ייק מרלו לעלות לבדו לישראל מתוך חיבור עמוק לארץ ולתרבות היהודית.
במהלך תקופה זו, הוא עבד קשה על לימוד השפה העברית והשתלב בקהילה המקומית בעיר מעלות, שם בחר להקים את ביתו.
ג'ייק חש קשר חזק לישראל ולעם היהודי, והיה מאושר להתחיל פרק חדש בחייו בארץ,
פסטיבל נובה ואירועי 7 באוקטובר
ב-7 באוקטובר 2023, בעת שעבד כמאבטח בפסטיבל נובה ליד קיבוץ רעים, נרצח ג'ייק במתקפת הטרור של חמאס על ישראל.
ג'ייק היה אחד ממאות הנרצחים באירוע שבו תקפו מחבלים את באי הפסטיבל בצורה אכזרית.
חבריו למוזיקה ספדו לו והביעו צער על אובדן כישרון גדול.
בדו"ח של מחוקקים בריטים שפורסם במרץ 2025 על הטבח בפסטיבל נובה, נמסר כי לאחר תחילת המתקפה, ג'ייק שלח לחבר הודעה קולית בה סיפר שהוא נוסע עם רכב שטח ATV ומסייע בכינוס משתתפי הפסטיבל, תוך שהוא מתריע בפניהם לעזוב את המקום במהרה.
זכרו של ג'ייק מרלו נשמר על ידי משפחתו, חבריו ומעריציו.
קהילת המטאל והרוק בישראל וברחבי העולם הנציחה את שמו בהופעות ובאירועים מיוחדים.
להקות מטאל רבות הקדישו לו שירים בהופעותיהן, ומוזיקאים שעבדו איתו סיפרו על אופיו הייחודי ועל אהבתו הבלתי מתפשרת למוזיקה.
פול ג'ייקוב פוי הוא שחקן קנדי.
הוא ידוע בעיקר בזכות תפקידו בתור פליקס סילבה בסדרת הדרמה הפוליטית "השורד המיועד" בנטפליקס.
שיחק בהמשך בסדרות הדרמה של ערוץ הולמרק, "רודיאו" (אנ') ו-"צ'יקן סיסטרס" (אנ').
פוי נולד בניאגרה פולס (אנ'), אונטריו.
החוזה המקצועי הראשון של פוי היה הפקה של !High School Musical: on Stage, ולאחר מכן בילה שלוש שנים בתוכנית ההצגה היוקרתית של תיאטרון המוזיקה של שרידן קולג' (אנ'), שבה הוא לוהק להצגות הסדנה המקוריות של המחזמר הקנדי Come From Away ב-Broadway-Bound Smash-Hit.
פוי ערך את הופעת הבכורה שלו על המסך ב-2014, כאשר ערך את הופעת הבכורה שלו בסרט הקצר "מירנדה" בתפקיד ראשי.
פוי הופיע בתפקידים רבים בסדרות הטלוויזיה: "החץ", "ממלכה", "באטוומן" ו"בילי הנער".
בשנת 2016 הופיע פוי בסרט המדע הבדיוני "סטארטרק: אל האינסוף", שהוקרן בבכורה בסידני ב-7 ביולי 2016, ויצא לאקרנים בארצות הברית ב-22 ביולי 2016, על ידי סרטי פרמאונט.
בשנת 2019, פוי הופיע בעונה השלישית של סדרת הדרמה של מותחן פוליטי "השורד המיועד", דמותו נקראת פליקס סילבה.
באותה שנה, פוי כיכב עם ג'וסלין הודון בסרט הטלוויזיה הקומדיה הרומנטית "אכול, שתה ותתחתן".
בשנת 2020 הופיע פוי בסרט הטלוויזיה הדרמה הרומנטית Love in Store, דמותו נקראת ריאן קוסטה.
בשנת 2021, פוי לוהק לסרט הטלוויזיה הקומדיה הרומנטית A Little Daytime Drama, הוא שיחק את התפקיד של סטיוארט.
בשנת 2022 הופיע פוי בסרט הטלוויזיה הקומדיה הרומנטית When Christmas Was Young, שם שיחק בתפקיד דיג'אי.
ג'ייק מככב בסדרת הטלוויזיה Ride, סדרת דרמה אמריקאית שנוצרה על ידי רבקה בוס וכריס מאסי.
פרק הבכורה הוקרן ב-26 במרץ 2023. באותה שנה הופיע פוי במיני סדרת המותחן הפסיכולוגית Wilderness, שבה שיחק בתפקיד אנטון.
בשנת 2024 שיחק בסדרת המשטרה הקנדית "זהות במבחן".
ג'ייק מתגורר בלוס אנג'לס, קליפורניה, ומאורס לבן זוגו, ניקולס לה טראוורס.
+שנהסרטתפקידהערות2016סטארטרק: אל האינסוףחבר צוות USSE2024אהבה מחוץ למגרשג'סטין דאגלס
ג'ייק מקס גירדווד-רייך הוא כדורגלן אוסטרלי המשחק בעמדת הקשר האחורי בקבוצת סנט לואיס סיטי מה-MLS.
גירדווד-רייך נולד בקלובלי שבניו סאות' ויילס, אוסטרליה.
הוא יהודי, וסבתו מצד אמו היא ניצולת שואה.
גירדווד-רייך שיחק במחלקות הנוער של סידני אולימפיק, סט.
בשנת 2020 החל לשחק בקבוצת המילואים של סידני.
ב-31 ביולי 2022 ערך את הופעת הבכורה שלו בקבוצה הראשונה של המועדון, בניצחון על סנטרל קואסט מארינרס במסגרת הסיבוב הראשון של הגביע האוסטרלי לשנת .
ב-29 באוקטובר ערך את הופעת הבכורה שלו בליגת העל האוסטרלית, בניצחון 2–3 על מקארתור במסגרת המחזור הרביעי לעונת .
בסך הכול ערך 39 הופעות ליגה במדי המועדון, בהן הבקיע שער אחד.
ב-18 ביולי 2024 חתם בסנט לואיס סיטי מה-MLS.
גירדווד-רייך נכלל בסגל נבחרת אוסטרליה עד גיל 23 לטורניר גביע אסיה עד גיל 23 בשנת 2024, וערך הופעה אחת בטורניר.
ג'ייקוב קופל "ג'ק" יעבץ היה פוליטיקאי יהודי-אמריקאי.
הוא שירת כסנאטור מטעם מדינת ניו יורק בשנים 1957–1981. לפני כן שירת כתובע הכללי של ניו יורק וכחבר בית הנבחרים האמריקאי מטעם המחוז ה-21 של ניו יורק.
כחבר המפלגה הרפובליקנית, היה יעבץ אחד מהבולטים שבנבחרי האגף הליברלי של מפלגתו.
יעבץ נולד במנהטן להורים שהיגרו לארצות הברית מרוסיה.
בצעירותו עבד כסוכן מכירות נוסע במקביל ללימודי ערב באוניברסיטת קולומביה.
ב-1926 סיים את לימודי המשפטים באוניברסיטת ניו יורק ושנה לאחר מכן הוסמך לעסוק בעריכת דין.
במלחמת העולם השנייה שירת ביחידה ללוחמה כימית.
ב-1945 שוחרר מהצבא בדרגת לוטננט קולונל (סגן-אלוף) וחזר לעבודתו כעורך דין.
ב-1947 נבחר לבית הנבחרים מטעם המחוז ה-21 של ניו יורק, מחוז ששלח לקונגרס בדרך כלל מועמדים דמוקרטים.
הוא נבחר מחדש לתפקיד זה שלוש פעמים נוספות, והרבה לעסוק בענייני חוץ.
הוא ישב בוועדת הבית לענייני חוץ ואף היה יושב ראש תת-הוועדה למדיניות חוץ כלכלית.
ב-1954 התפטר מהקונגרס על מנת להתמודד על משרת התובע הכללי של מדינת ניו יורק.
הוא ניצח בבחירות אלה את פרנקלין דלנו רוזוולט הבן, בשנה שלא הייתה מוצלחת ביותר עבור מועמדים רפובליקנים.
שנתיים לאחר מכן הביס עוד "בן של" ידוע, ראש עיריית ניו יורק רוברט וגנר הבן, במרוץ לסנאט, וזכה במושבו של הסנאטור הדמוקרטי הפורש הרברט ליהמן.
כמו הרברט ליהמן לפניו, גם יעבץ היה, לזמן מה, היהודי היחיד בסנאט.
פעם אחת קרא לעברו הסנאטור הדרומי ג'יימס איסטלנד: "אני לא מחבב אותך - או את שכמותך" (your kind).
הוא החזיק בדעות ליברליות, דבר שהיה נפוץ יותר אז מהיום במפלגה הרפובליקנית.
הוא היה ידידם של ארגוני העובדים ושל פעילי זכויות האזרח.
המפתח להצלחתו האלקטורלית האדירה על פני יותר משלושה עשורים היה היותו רפובליקני פרוגרסיבי, שיכול היה לזכות בקולותיהם של יהודי ניו יורק - בדרך כלל אלקטורט דמוקרטי מובהק.
בספטמבר 1963 פנה יעבץ, במשותף עם הסנאטור אברהם ריביקוף והשופט העליון ארתור גולדברג, לנשיא קנדי בבקשה לבחון אפשרות של התערבות דיפלומטית אמריקנית למען יהדות ברית המועצות.
יוזמות החקיקה החשובות ביותר הרשומות על שמו היו למען זכויות הפנסיה של העובדים בארצות הברית (1974), ולמען הגבלת הכוח של הנשיא לנהל מלחמה בלא הכרזה רשמית (1973).
היה לו תפקיד מכריע בניסוח הפשרה של תיקון ג'קסון-ואניק ב-1974, חקיקה שהגבילה את הסחר האמריקאי המותר עם מדינות שאינן חופשיות, ושאינן מאפשרות הגירה חופשית משטחן.
לתיקון זה הייתה זווית יהודית מובהקת: הוא נועד ללחוץ על ברית המועצות לאפשר ליהודים רבים יותר לעזוב.
יעבץ היה חבר בוועדת החוץ רבת ההשפעה של הסנאט, ובשלב מסוים הרפובליקני הבכיר בה.
למרות שדעותיו היו רחוקות מאלה של הממשל הרפובליקני של ניקסון, הוא תמך בו בסערת ווטרגייט.
"זכור שעל לינקולן אמרו דברים גרועים בהרבה מעליך" אמר לנשיא בפגישה שערך עם חברים בכירים בקונגרס.
ב-1979 אובחן יעבץ כחולה במחלת לו גריג.
למרות האבחנה הקשה, לא היה בכוונתו לפרוש מתפקידו.
ב-1980 הוא הפסיד בפריימריז של המפלגה הרפובליקנית לאל ד'אמאטו - הפסד שנבע ממחלתו, אך גם מהתנועה הסוחפת ימינה שחלה אז במפלגה הרפובליקנית.
יעבץ לא ויתר, ורץ בבחירות הכלליות כמועמדה של המפלגה הליברלית.
אלא שבכך הוא סייע לד'אמטו לזכות בבחירות, בפצלו את הקולות הליברליים בינו ובין המועמדת הדמוקרטית אליזבת הולצמן.
לאחר שעזב את הסנאט המשיך להיות מעורב בפוליטיקה ובעיקר בענייני חוץ.
ב-1981 שימש כיועצו המיוחד של מזכיר המדינה אלכסנדר הייג.
בנוסף השתתף בוועדות שונות וכתב מאמרים לעיתונים כגון הניו יורק טיימס.
ב-1983 הוענקה לו מדליית החרות הנשיאותית.
ב-1986 נפטר כתוצאה מסיבוכים של מחלתו הקשה.
באותה שנה נחנך מרכז קונגרסים גדול במנהטן הנושא את שמו.
כמו כן נקראים על שמו בניו יורק בניין משרדים פדרלי, מגרש משחקים ואולם הרצאות אוניברסיטאי.
משרד החינוך האמריקאי מעניק מלגות על שמו לסטודנטים לתארים מתקדמים במדעי החברה והרוח.
יאקובוס "ג'ייק" צאקאלידיס הוא כדורסלן ממוצא יווני-פונטי - גאורגי, יליד רוסתווי, גאורגיה.
גובהו של צאקאלידיס 2.18 מטר והוא שוקל 132 קילוגרמים.
צאקאלידיס החל לשחק ב-1996 בקבוצת א.א.ק אתונה.
נבחר על ידי פיניקס סאנס בסיבוב הראשון (במקום ה-25 הכללי) בדראפט ה-NBA של שנת 2000, ובקיץ של שנה זו עבר לשחק בקבוצה.
ב-30 בספטמבר 2003, הועבר צאקאלידיס מקבוצתו הקודמת, הממפיס גריזליס, אל שורות היוסטון רוקטס, ששלחה תמורתו את הפורוורד סקוט פדג'ט.
הוא מחזיק באזרחות כפולה, גאורגית (מולדתו) ו-יוונית, היכן שגדל.
בקריירת ה-NBA שלו הוא צבר ממוצעים של 4.8 נקודות למשחק ו-3.9 ריבאונדים למשחק, כאשר בעונה החולפת קלע 2.3 נקודות ואסף 3.1 ריבאונדים בלבד בשורות הרוקטס.
בקיץ 2007 החליט לחזור לשחק ביוון וחתם בשורות אולימפיאקוס, בה שיחק במשך עונה אחת בסיומה שוחרר מחוזהו.
ג'ייקוב זומה הוא פוליטיקאי דרום אפריקאי, שכיהן כנשיא המדינה וראש מפלגת השלטון במדינה, הקונגרס הלאומי האפריקני (ANC).
זומה הוא אחד הפוליטיקאים השנויים ביותר במחלוקת בדרום אפריקה.
הוא זכה לפופולריות עצומה בקרב ציבורים נרחבים, שראו בו מנהיג עממי בעל רקורד מרשים במאבק נגד האפרטהייד.
עם זאת, רבים אחרים ואף חלק מאלה שהיו בעבר תומכיו, רואים בו סמל לסיאוב, פלילים, שחיתות שלטונית וסכנה לשלטון החוק.
הוא הואשם בשנת 2007 בכתב אישום הכולל סעיפים של סחיטה, הלבנת הון והונאה.
כתב אישום זה בוטל כעבור מספר חודשים מטעמים טכניים.
זומה גם הואשם באונס והועמד למשפט בגין כך, אך זוכה מאישום זה ב-2006. קודם לנשיאותו כיהן כסגן-נשיא המדינה, אך פוטר מתפקידו זה בידי הנשיא תאבו מבקי עקב מעורבותו בפרשיות שחיתות.
בשנת 2009 הוביל את ה-ANC לניצחון בבחירות, וב-9 במאי החל לכהן כנשיאה של דרום אפריקה לאורך שתי קדנציות, עד להדחתו מראשות המפלגה בעקבות צבר של הסתבכויות בפרשיות שחיתות ואובדן התמיכה בו.
ב-14 בפברואר 2018 הודיע על התפטרותו המיידית מתפקיד הנשיא, ותפקידו הועבר לסגנו סיריל רמפוזה.
זומה נולד בארץ הזולו במזרח המדינה, במחוז הידוע כיום בשם קוואזולו-נטאל, לאב שוטר שנפטר בילדותו של זומה.
הוא לא קיבל חינוך פורמלי, ובגיל צעיר החל בפעילות פוליטית.
ב-1959 הצטרף ל-ANC - הקונגרס הלאומי האפריקני, אז תנועת התנגדות למשטר האפרטהייד.
ב-1962 הפך חבר פעיל ב"חנית האומה" - הזרוע הצבאית של הארגון, שהחלה לפעול בעקבות הוצאת הקונגרס מחוץ לחוק ב-1960. ב-1963 נאסר בידי השלטונות ונידון ל-10 שנות מאסר, אותן ריצה ברובן איילנד לצידו של נלסון מנדלה.
לאחר שחרורו שב לפעילות פוליטית מחתרתית במחוז הולדתו.
ב-1975 עזב את דרום אפריקה והמשיך בפעילותו הפוליטית מחוץ לגבולות המדינה, תחילה בסווזילנד ולאחר מכן במוזמביק, שם היה פעיל מאוד בקרב גולים דרום אפריקנים שמספרם גבר כתוצאת מהומות סווטו (1976).
ב-1977 היה לחבר בוועד הפועל של הקונגרס הלאומי האפריקני, וכיהן כסגן נציג הארגון במוזמביק, והחל מ-1984 כנציג הראשי.
ב-1987 נאלץ לעזוב את מוזמביק בעקבות לחץ שהפעילה ממשלת דרום אפריקה על ממשלת מוזמביק, ועקר ללוסקה בירת זמביה, שם עמד בראש מנגנון המחתרת של ארגונו, ה-ANC, וכראש מחלקת המודיעין שלו.
בהמשך כיהן במועצה הפוליטית והצבאית של הארגון.
בעקבות הרפורמות שהנהיג נשיא דרום אפריקה פרדריק וילם דה קלרק ב-1990 הותרה מחדש פעילותו הפוליטית של ה-ANC, וזומה היה מראשוני המנהיגים הגולים לשוב לדרום אפריקה.
הוא נבחר כיו"ר ה-ANC בדרום נטאל, ועסק בפריקת המתח ואלימות שהתעוררו באותה תקופה בין פעילי הקונגרס הלאומי האפריקני לבין מפלגת החופש אינקאתה של בני הזולו בהנהגת הצ'יף מנגוסותו בותלזי.
כבן זולו בעצמו, הייתה לו עמדת השפעה מכרעת באותו סכסוך כנציג ה-ANC, והוא זכה להערכה ולתמיכה רבה בקרב בני הזולו משני עברי המתרס.
זמן קצר לאחר מכן נבחר זומה כסגן מזכ"ל ה-ANC.
לאחר הבחירות הכלליות של 1994, בהן לראשונה שותפה האוכלוסייה השחורה בהליך הדמוקרטי, מונה זומה כחבר בוועד הפועל של ממשלת מחוז קוואזולו-נטאל והיה אחראי על נושאי כלכלה ותיירות, וזאת לאחר שוויתר לטובת תאבו מבקי במרוץ לסגנות נשיאות המדינה.
בדצמבר אותה שנה נבחר כיושב ראש הקונגרס הלאומי האפריקני ובמקביל כיו"ר סניף קוואזולו-נטאל של המפלגה.
בדצמבר 1997 נבחר כסגן נשיא המפלגה, וכפועל יוצא מכך מונה כסגן נשיא המדינה ב-1999. בשלב זה הוא סומן כיורשו המיועד של הנשיא המכהן, תאבו מבקי.
כסגן נשיא היה זומה מעורב, יחד עם נשיא אוגנדה יוורי מוסווני, בתיווך תהליך השלום בין בני ההוטו לבני הטוטסי בבורונדי שבמרכז אפריקה.
ב-14 ביוני 2005 פיטר הנשיא מבקי את סגנו זומה בשל התפוצצותה של פרשת שחיתות ושוחד שנראה כי זומה היה מעורב בה עמוקות.
בנובמבר אותה שנה נפתחה חקירה פלילית נגד זומה בחשד כי אנס את בתו בת ה-31 של עמיתו המנוח למאבק באפרטהייד, בביתו שביוהנסבורג, ובדצמבר הוגש נגדו כתב אישום באונס.
בעקבות כך הוא עזב את משרת סגן הנשיא ובמקום מונתה פומזייל מלאמבו-נקוקה.
זומה טען להגנתו כי יחסי המין התקיימו ביניהם בהסכמה, ובמאי 2006 קיבל בית המשפט את טענתו והוא זוכה.
במקביל, המשיכו מאמצי פרקליטות המדינה להעמידו לדין באשמת שחיתות.
בספטמבר 2008, החליט בית המשפט לבטל את כתב האישום נגדו בנימוק שהוגש מבלי מתן זכות שימוע לזומה.
בעקבות החלטה זאת, והטענות כי ההחלטה להאשים את זומה נבעה ממניעים פוליטיים, נאלץ מבקי להתפטר מן הנשיאות.
למרות משפט האונס וההאשמות בשחיתות, המשיך זומה ליהנות מפופולריות רבה בקרב קהל תומכיו – אנשי האגף השמאלי של ה-ANC, ליגת הנוער של המפלגה, קונגרס האיגודים המקצועיים של דרום אפריקה והמפלגה הקומוניסטית הדרום אפריקנית.
אלה ראו בהאשמות כנגדו רדיפה פוליטית מצידו של הנשיא תאבו מבקי.
הופעותיו של זומה בבתי המשפט לווו בהפגנות תמיכה המוניות של תומכיו מחוץ לבית המשפט, שקראו קריאות עידוד בזכותו של זומה ובגנותו של הנשיא מבקי.
משום התמיכה הרחבה, הוסיף זומה להיות דמות מפתח בפוליטיקה הדרום אפריקנית גם לאחר פיטוריו והעמדתו לדין.
פרשנים מסבירים את התמיכה בזומה חרף הסתבכויותיו הרבות, במסורת השבטית של נאמנות חסרת פשרות הנהוגה בקרב בני הזולו.
ביטול כתב האישום בספטמבר 2008 סלל בפני זומה את הדרך להובלת מפלגת ANC בבחירות הלאומיות של 2009. בבחירות אלה ניצחה המפלגה, כבכל מערכות הבחירות מאז ביטול האפרטהייד, וזומה נתמנה ב-9 במאי 2009 כנשיא המדינה.
בבחירות במאי 2014 שוב עמד בראשות מפלגתו, והובילה לניצחון ולהמשך כהונתו כנשיא לקדנציה נוספת.
תקופת נשיאותו, בשתי הקדנציות, הייתה רצופה בשערוריות ובחשיפות של פרשיות שחיתות.
אלה כללו, כין היתר, הענקת חנינה למקורב שהורשע בפרשיית שוחד ונידון ל-12 שנות מאסר, מינויים פוליטיים תמוהים, שימוש ב-27 מיליון דולר של כספי ציבור לשיפוץ אחוזתו הפרטית, יחסים קרובים עם אילי הון מפוקפקים וקבלת טובות הנאה מהם.
במקביל, הידרדרה מאוד כלכלת המדינה, שיעור האבטלה גאה והגיע לשיא של 27%, האינפלציה עלתה, הצמיחה הואטה ושער הראנד נשחק.
שביתות שפרצו והאופן בו טיפל בהם זומה, הביאו לאובדן התמיכה של האיגודים המקצועיים בו.
במפלגת ה-ANC הלכו וגברו הקריאות להדיחו.
בדצמבר 2017 הדיחה מפלגת ANC את זומה מתפקידו כראש המפלגה ובחרה בסגנו, סיריל רמפוזה, לעמוד בראשה.
מולו התמודדה נקוסזנה דלמיני-זומה, גרושתו של זומה ושרה בממשלתו, שזכתה לתמיכת בעלה לשעבר.
לאחר בחירת רמפוזה פנתה הנהגת ANC לזומה בדרישה שיתפטר מתפקידו כנשיא המדינה.
ב-14 בפברואר 2018 פנה ג'ייקוב זומה אל העם ואמר כי אף על פי שאינו מסכים עם החלטת הקונגרס הלאומי האפריקאי להדיחו, הוא מתפטר מהנשיאות, ואכן יום לאחר מכן הגיש האחרון את התפטרותו כמחליפו מונה אוטומטית, על פי חוקת דרום אפריקה, סגן הנשיא סיריל רמפוזה.
ג'ייקוב זומה סירב להתייצב לוועדת החקירה העוסקת בפרשות השחיתות שלו.
הוא הורשע בביזוי בית הדין, נידון ל-15 חודשי מאסר בפועל ונכנס לכלא ביולי 2021. לאחר מאסרו, החל גל מחאות אלימות ברחבי המדינה בהן נהרגו יותר מ-70 אנשים.
במקביל, בית המשפט העליון במדינה דן בערעור שהגיש בדרישה לשחררו.
ג'ייקוב זומה הוא פוליגמיסט, שנודע במספר הרב של נשותיו.
הפוליגמיה נחשבת נורמטיבית בקרב בני הזולו.
הוא נישא לפחות לשש נשים שונות שידועות לציבור, וייתכן שיותר.
אחת מנשותיו לשעבר (שממנה התגרש כדין) היא הפוליטיקאית נקוסזנה דלמיני-זומה, לימים שרת הפנים בממשלתו של זומה, ואיתה הביא לעולם 4 ילדים.
אישה נוספת, שילדה לו חמישה ילדים, התאבדה בדצמבר 2000. יתר נשותיו עודן נשואות לו, ככל הידוע, ובסך הכל בין כל נשיו ועוד מספר פילגשים יש לו 21 ילדים ידועים.
ג'ייקוב (יעקב) גימפל היה פסנתרן ומחנך יהודי-פולני.
ג'ייקוב גימפל נולד בלבוב (אז בגליציה הפולנית, חלק מן האימפריה האוסטרו-הונגרית, וכיום באוקראינה).
אחיו הצעיר של גימפל, ברוניסלב, היה כנר קונצרטים ידוע-שם, ואחיו הבכור, קארול גימפל, היה פסנתרן ומנצח.
גימפל החל את לימודי הפסנתר אצל אביו, אדולף, והמשיך אותם אצל קורנליה טארנובסקה ואדוארד שטוירמן.
תאוריית המוזיקה למד אצל אלבן ברג.
הופעתו הראשונה הייתה בווינה ב-1923, עם תזמורת הקונצרטחבאו בניצוח פייר מונטה.
הוא ניגן את הקונצ'רטו השני לפסנתר של סרגיי רחמנינוב.
גימפל יצא למסעות קונצרטים עם הכנרים ברוניסלב הוברמן, אריקה מוריני ונתן מילשטיין ועם אחיו, ברוניסלב גימפל.
בשנת 1937 עזר להוברמן לייסד את התזמורת הסימפונית הארץ-ישראלית, כיום התזמורת הפילהרמונית הישראלית.
בשנת 1938 היגר גימפל לארצות הברית, שם ישב תחילה בניו יורק ובהמשך בלוס אנג'לס.
לאורך הקריירה שלו הופיע גימפל גם בסרטי קולנוע, בהם "אורות הגז" (1944), Possessed, "מכתב מאישה אלמונית" (1948) (על פי הנובלה של שטפן צווייג), Strange Fascination, "סיפור שלוש אהבות", ו"ואלס מפיסטו".
כן הקליט גימפל לשני סרטים מצוירים קלאסיים, Rhapsody Rabbit והסרטון זוכה פרס האקדמיה מסדרת "טום וג'רי", Johann Mouse.
גימפל היה אחד מראשוני האמנים האירופאים-אמריקאים שחזרו לאירופה אחרי מלחמת העולם השנייה; הוא ניגן במאות קונצרטים בגרמניה המערבית בשנת 1954. משנת 1971 עד 1986 כיהן גימפל כפרופסור הבית באוניברסיטת נורת'רידג' בקליפורניה.
ב-9 במאי 1979 נועד גימפל להופיע בלוס אנג'לס ברסיטל משותף עם אחיו, ברוניסלב גימפל.
ברוניסלב מת באופן פתאומי ימים ספורים לפני הרסיטל וג'ייקוב ניגן רסיטל סולו לזכר אחיו.
צלב מסדר הכבוד של הרפובליקה הפדרלית של גרמניה מן המעלה הראשונה
פרס בן-גוריון ממדינת ישראל, 1975
קומודור ג'ייקוב ג'ונס היה קצין בצי האמריקאי, שהשתתף במלחמה הבלתי רשמית עם צרפת, במלחמה הברברית הראשונה, במלחמת 1812 ובמלחמה הברברית השנייה.
ג'ונס נולד בחווה ליד סמירנה, במחוז קנט שבדלאוור.
אביו היה איכר אדוק ואמו בת למשפחה מכובדת, אשר נפטרה בעודו תינוק.
ארבע שנים אחר כך מת גם אביו.
ג'ונס למד רפואה ועבד כרופא, ולימים מונה לפקיד בית המשפט העליון של דלאוור.
הוא נישא לאנה מטילדה סייקס, בתו של ג'יימס סייקס, המושל ה-15 של דלאוור.
אשתו מתה לפני הצטרפותו לצי המלחמתי, ויש הסבורים כי בשל מותה החליט לעלות לים.
הוא הצטרף לצי של ארצות הברית ב-1799 בהיותו בן 31, גיל גיוס מבוגר מאוד באותם זמנים, מונה לפרח חובלים ושירת בתפקיד זה 22 חודשים.
במלחמה הבלתי רשמית עם צרפת (1798-1800) שירת תחת פיקודו של קומודור ג'ון בֶּרִי בפריגטה "יונייטד סטייטס", וב-27 בפברואר 1801 הועלה לדרגת לוטננט.
ב-24 במאי 1803 עבר לפריגטה "פילדלפיה" כלוטננט שני.
ב-31 באוקטובר 1803, תוך כדי פעולה קרבית בנמל טריפולי שבלוב נגד הקורסארים הברברים, עלתה "פילדלפיה" על שרטון ונפלה בשבי עם כל צוותה.
ג'ונס וחבריו לצוות שוחררו מן השבי ביוני 1805, בסיומה של המלחמה הברברית הראשונה.
ב-20 באפריל 1810 הועלה ג'ונס לדרגת מאסטר-קומנדנט, וב-4 ביוני נמסר לו הפיקוד על הסלופ "ווספ" (18 תותחים).
ב-18 באוקטובר 1812, במהלך המלחמה נגד בריטניה, לכדה "ווספ" את אה"מ "פרוליק", בריג נושאת 10 תותחים, אך שעות אחדות אחר כך נאלצה להיכנע לאוניית קו חזקה ממנה פי כמה שהופיעה בזירה.
עם שובו לארצות הברית, לאחר חילופי שבויים, קיבל ג'ונס מדליית זהב מן הקונגרס לאות הוקרה על אומץ לבו.
ג'ונס הועלה לדרגת קפטן וקיבל את הפיקוד על הפריגטה הבריטית לשעבר "מסידוניין" (38 תותחים).
הוא שירת זמן מה בשייטת של קומודור סטיבן דיקייטר, שנותרה מסוגרת בנמל ניו לונדון במהלך 1814. אחר כך נשלח קפטן ג'ונס אל זירת ימת אונטריו, שם פיקד על הפריגטה "מוהוק" בשנה האחרונה למלחמת 1812.
במלחמה הברברית השנייה, ב-1815, שב ג'ונס לפקד על "מסידוניין".
ג'ונס שירת בתפקיד קומודור של שייטת הים התיכון בשנים 1821-1823, ושל שייטת האוקיינוס השקט בשנים 1826-1829. הוא שירת במועצת המפקחים של הצי בוושינגטון, ומילא כמה תפקידי חוף חשובים בבולטימור ובניו יורק בשנות השלושים והארבעים של המאה.
ב-1847 מונה למפקד Philadelphia Naval Asylum, תפקיד בו החזיק עד יום מותו ב-3 באוגוסט 1850.
שלוש אוניות בצי ארצות הברית נקראו על שמו.
האי ג'ונס (Jones Island) במדינת וושינגטון קרוי גם הוא על שמו.
ערך זה כולל חלקים מתורגמים מן החיבור Dictionary of American Naval Fighting Ships הנמצא כיום ברשות הציבור.
ג'ייקוב ג'נינגס בראון (בשם מלא באנגלית: Jacob Jennings Brown; 9 במאי 1775 – 24 בפברואר 1828) היה קצין צבא אמריקני, גיבור מלחמת 1812, אשר כיהן כגנרל המפקד של צבא ארצות הברית.
בראון נולד בפנסילבניה וגדל כקויקר.
בשנת 1790 סיים את לימודיו באוניברסיטת פנסילבניה.
ב-1798 עקר לצפון מדינת ניו יורק, היה מחלוצי המתיישבים שם ופיתח את האזור להתיישבות נוספת.
ב-1802 נישא לפמליה ויליאמס ונולדו להם תשעה ילדים.
הוא נבחר לבית הנבחרים של המדינה ושימש גם כשופט במחוזו.
בשנת 1807 קיבל דרגת סרן במיליציה של ניו יורק - כוח צבאי בלתי סדיר.
אפשר שמינויו זה הושג באמצעות השפעה פוליטית.
הוא התקדם בדרגה וב-1812 כבר היה למייג'ור גנרל במיליציה.
הוא התנגד למלחמת 1812, אך משפרצה נטל חלק בארגון ההגנה בחבל מגוריו, שהיווה אז אזור ספר של ארצות הברית.
ב-29 במאי 1813 הביס כוח בפיקודו את הבריטים בקרב נמל סאקט השני.
בעקבות זאת קודם בראון לדרגת בריגדיר גנרל בצבא הסדיר.
ב-1814 היה למפקד הכוחות באזור ניאגרה.
בהמשך הוביל את כוחותיו לשורה של ניצחונות, ביניהם כיבוש פורט אירי, קרב צ'יפאווה, קרב נתיב ליין (שבו נפצע פעמיים) והמצור על פורט אירי.
ניצחונות אלו היקנו לו מעמד של גיבור לאומי, וב-1814 הוענקה לו מדליית הזהב של הקונגרס.
ב-1815 היה לקצין הבכיר בצבא ארצות הברית.
ב-1818 היה לחבר כבוד באגודת הסינסינטי (Society of the Cincinnati).
ב-1821 מינה נשיא ארצות הברית ג'יימס מונרו את בראון לתפקיד הגנרל המפקד של הצבא.
אף על פי שסבל משבץ באותה שנה, מילא בראון את התפקיד כהלכה.
הוא ארגן את מטה הצבא ושימש כיועץ לנשיא ולמזכירי המלחמה.
כמו כן הקים שני בתי ספר צבאיים ללימודים גבוהים, שמהם צמחו ברבות הימים המכללות הצבאיות לפיקוד ומטה.
בנוסף ייסד את שירות הגיוס הכללי (General Recruiting Service) לשם אספקת כוח אדם לצבא.
ב-24 בפברואר 1828 נפטר בראון בעודו מכהן בתפקידו.
נערכה לו הלווייה מפוארת בוושינגטון והוא נקבר בבית הקברות של הקונגרס.
על שמו של בראון נקראו יישובים ומחוזות בשבע ממדינות ארצות הברית.
בנו הרביעי של בראון, נתן ויליאם בראון, לחם במלחמת האזרחים האמריקנית והגיע לדרגת בריגדיר גנרל.
גנרל ג'ייקוב לוקאס דיוורס היה מפקד בכיר בצבא ארצות הברית אשר התפרסם במהלך מלחמת העולם השנייה כקצין המבצעים בזירה האירופית, קצין המבצעים בזירת הים התיכון וכמפקד קבוצת הארמיות השישית.
חלק מההיסטוריונים מחשיבים אותו לאחד המפקדים היותר מוכשרים אך הפחות מוכרים של צבא ארצות הברית במהלך המלחמה.